1. **Klausimas**: *dėl MTEP produkto „vystymo" sąvokos – ar būtų tinkamos finansuoti išlaidos veiklos, kuri skirta X optimizavimo modeliams, siekiant juos patobulinti.*

**Atsakymas:** išlaidos **nebūtų tinkamos** finansuoti, nes šiuo atveju tai būtų laikoma MTEP veikla. Pavyzdžiui, prototipas jau sukurtas, tačiau jį išbandžius paaiškėja, kad būtini tam tikri tyrimai dėl jo patobulinimo. Tokia veikla būtų laikoma MTEP veikla.

**MTEP veikla netinkama finansuoti pagal Aprašą.**

1. **Klausimas**: a) a*r būtų tinkamos finansuoti išlaidos kurti bendradarbiavimo platformai internetinėje svetainėje, produktų tiekimo užsakymui-pristatymui. Būtų tobulinama/pritaikoma mobiliai aplikacijai automatinio mokesčio už naudojimąsi svetaine sumokėjimo funkcija.*

*b) ar būtų tinkamos finansuoti išlaidos įsigyti paslaugai, skirtai interneto svetainės išorinės paieškos optimizacijai, kad išorės klientams ieškant MTEP produktų, paslaugų ar technologijų, jie būtų nukreipiami į svetainę, ir kad Google paieškoje organizacija atsirastų geresnėje pozicijoje ir tai padidintų klientų skaičių.*

**Atsakymas:** a) išlaidos nebūtų tinkamos finansuoti, nes tokia platforma skirta produkcijos pardavimo veikla vykdyti. Tokios veiklos vykdymui turėtų būti taikomos valstybės pagalbos teikimo taisyklės pagal Reglamentą Nr. 651/2014, tuo tarpu pagal Aprašą valstybės pagalba neteikiama.

b)išlaidos nebūtų tinkamos finansuoti, nes toks įrankis būtų skirtas tiesioginiam produkcijos pardavimui, kuriam turėtų būti taikomos valstybės pagalbos teikimo taisyklės pagal Reglamentą Nr. 651/2014, tuo tarpu pagal Aprašą valstybės pagalba neteikiama. Pažymėtina, kad ir pagalbos priemonėje tai galėtų būti laikoma tiesioginio eksporto priemone, kuri niekada nėra laikoma suderinama su bendrąja rinka.

1. **Klausimas**: a*) ar būtų tinkamos finansuoti išlaidos kurti portalui, kuris būtų skirtas MTEP veiklų, pasiekimų, publikacijų patalpinimui ir kreipimui į išorės potencialius klientus/vartotojus/verslą, bei būtų skirtas agreguoti ir nesunkiai rasti visą šią informaciją, kuri padėtų mokslo ir studijų institucijai (MSI) parduoti savo MTEP išradimus ir paslaugas verslui, padėtų mokslininkams, studentams, dėstytojams, administracijai, kompetencijų centrui viešinti savo darbus ir pasiekimus, o verslui palengvinti rasti jam reikiamų paslaugų informaciją. Per portalą būtų įmanoma demonstruoti prototipų veikimą, on-line bendrauti ir bendradarbiauti MSI ir užsakovams.*

*b) kokiai biudžeto išlaidų kategorijai būtų priskirtos tokios platformos sukūrimo paslaugų išlaidos?*

**Atsakymas:** a) išlaidos būtų tinkamos finansuoti, nes įrankis pirmiausia skirtas žinių perdavimo veiklai vykdyti.

b) išlaidos priskirtinos 4-ai biudžeto kategorijai, kas reiškia, kad kartu su kitomis 3-os ir 4-os kategorijos išlaidomis negali sudaryti daugiau nei 20 proc. tinkamų išlaidų.

1. **Klausimas:** ar darbo užmokesčio fondą būtinai reikia skaičiuoti pagal valandinį įkainį, ar galima pagal etato įkainį.

**Atsakymas:** darbo užmokesčio fondas gali būti skaičiuojamas tiek pagal valandinį įkainį, tiek ir pagal etato įkainį.

Būtina atsižvelgti į tai, kad vadovaujantis Aprašo 39 p., patirtos vykdančiojo personalo darbo užmokesčio už kasmetines atostogas ir (ar) kompensacijos už nepanaudotas kasmetines atostogas išmokos bei papildomų poilsio dienų išmokos apmokamos taikant kasmetinių atostogų išmokų ir papildomų poilsio dienų išmokų fiksuotąsias normas. Kasmetinių atostogų išmokų ir papildomų poilsio dienų išmokų fiksuotosios normos apskaičiuojamos remiantis 2016 m. sausio 19 d. atlikto Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaita. Ši ataskaita skelbiama ES struktūrinių fondų interneto svetainėje adresu http://www.esinvesticijos.lt/lt/dokumentai/supaprastinto-islaidu-apmokejimo-tyrimai“.

**SVARBU - projekto įgyvendinimo metu atostogos galės būti delaruojamos tik pagal atostogų fiksuotą normą, o ne pagal realų patyrimo faktą.**

1. **Klausimas**: *ar galėtų būti projekto partneriu viešasis juridinis asmuo, mokslo ir technologijų parkas?*

**Atsakymas:** galėtų, jeigu įstaigos įstatuose numatyta mokslinių tyrimų veikla, bei bus pagrįsta, kad ši įstaiga, kaip partneris, prisideda prie projekto tikslų pasiekimo bei atitinka kitus partneriui keliamus reikalavimus pagal Aprašą.

1. **Klausimas**: *ar galėtų pareiškėju ir (ar) partneriu būti privati viešoji įstaiga arba uždaroji akcinė bendrovė, registruoti* [*www.aikos.smm.lt*](http://www.aikos.smm.lt) *ir vykdantys mokslo ir (ar) studijų veiklas.*

**Atsakymas:** kadangi pagal Aprašą valstybės pagalba neteikiama, uždaroji akcinė bendrovė, kaip ekonominės veiklos vykdytojas, negali būti nei pareiškėju, nei partneriu. Privati viešoji įstaiga galėtų būti pareiškėju ir (ar) partneriu tik tokiu atveju, jeigu ekonominės ir neekonominės veiklos vykdymas būtų aiškiai atskirtas, pagrindinės veiklos pajamos - iš neekonominės veiklos, ir tai pagrįsta finansiniais dokumentais.

1. **Klausimas**: *ar būtina pateikti sutarčių kopijas, siekiant pagrįsti stebėsenos rodiklio “Investicijas gavusių mokslo ir studijų institucijų sutarčių su įmonėmis finansinės vertės padidėjimas“ (R.N.737)“ suplanuotos reikšmės vertę.*

**Atsakymas:**su paraiška pakanka pateikti sutarčių su įmonėmis sąrašą, nurodant finansinę vertę ir sutarties objektą, taip pat prašoma pažymėti, jei Lietuvos mokslo taryba jau pripažino tokią sutartį kaip MTEP. Vertinimo metu vertintojas turi teisę paprašyti pateikti visų arba kurių nors sutarčių kopijas.

1. **Klausimas**: ***CPVA mokymų metu (antreprenerystė) pastebėta, kad 2015-2016 m. duomenyse nėra VDDA.***

**Atsakymas:** oficialiame Lietuvos mokslo tarybos (LMT) puslapyje   <https://www.lmt.lt/lt/mokslo-meno-vertinimas/anksciau-baigti-mokslo-meno-veiklos-vertinimai/20152016-metu-mokslo-meno-veiklos-vertinimas/2895>  trečiame punkte skirtame formaliojo vertinimo rezultatams, **stulpelio pavadinimas PLE**:

Pvz.: <https://www.lmt.lt/data/public/uploads/2017/11/mokslo-meno-darbu-formaliojo-vertinimo-rezultatai_2016_naujas.pdf>

**„PLE“ ir „VDDA“ yra to paties dalyko trumpinys gautas iš skirtingai išversto  angl. *full-time equivalent*.**

**Atkreipiame dėmesį, kad kiekvienų metų duomenys išskaidyti atskiroms MTEP kryptims, todėl turėtų būti susumuoti.**

1. **Klausimas**: ar visų prioritetinių kriterijų pagrindimui turi būti naudojami LMT Kasmetinio universitetų ir mokslinių tyrimų institutų MTEP ir meno veiklos vertinimo rezultatai.

**Atsakymas: taip.** Dėl Aprašo 2 priede nurodytų prioritetinių kriterijų:

- Nr. 1. Lėšų, gautų iš ūkio subjektų užsakymų per 2015–2018 metų laikotarpį, akumuliuotas pokytis, procentais.

- Nr. 3. Lėšų, gautų iš ūkio subjektų užsakymų per 2016–2018 metus, tenkančių institucijos mokslininko visos darbo dienos ekvivalentui, vidurkis, (tūkst. Eur.).

* Nr.2. Įgyvendinus projektą iš ūkio subjektų už MTEP ir meno užsakymus planuojamos gauti lėšos, tenkančios institucijos mokslininko visos darbo dienos atitikmeniui, (tūkst. Eur) – naudojamas 2019 m. VDDA.
* Nr.5. Planuojamas unikalių išorės vartotojų MTEP ir meno užsakymams skaičiaus padidėjimas (vnt.) įgyvendinus projektą – jei LMT rezultatai jau bus paskelbti, remiamasi LMT vertinimu: ar 2019 m. sutartis yra MTEP sutartis.